Public procurement notice: Contract Award Notice
Published: 2024-06-18
Buyer: Kanta-Hämeen hyvinvointialue
Country: FI
Region: FI1B1
Contract type: Supplies
Procedure: Open procedure
CPV classification: 33110000: Imaging equipment for medical use | 33111600
Estimated value: 1250000 EUR
Award criteria: price, quality

Technical requirements: Kanta-Hämeen hyvinvointialue (OmaHäme) pyytää tarjoustanne rakenteilla olevaan Ahveniston sairaalan (Assiin) röntgenosaston kahdesta natiivikuvauslaitteistosta tämän tarjouspyynnön ja oheisten liitteiden mukaisesti. Hankinta on ehdollinen, ja toteutuminen edellyttää hyvinvointialueen myönteistä päätöstä rahoitukselle.

Natiivikuvauslaitteet sijoitetaan Ahveniston (Assi) sairaalan kuvantamisen tiloihin. Lisäksi pyydämme tarjoamaan optiona vastaavia laitteistoja sekä Ahveniston (Assi) sairaalaan, Forssan sairaalaan, että Hämeenlinnan pääterveysasemalle seuraavan kolmen vuoden aikana.

Kaikkien hankittavien laitteiden on oltava uusia (ei tehdaskunnostettu tai käytetty). Laitteistojen tulee olla asennettuna ja käyttökunnossa vuoden 2026 ensimmäisellä puoliskolla. Asennukseen kuuluu vanhojen natiivikuvauslaitteiden (2 kpl) poistaminen vanhan Kanta-Hämeen keskussairaalan tiloista valitun tarjoajan toimesta. Lisäksi mahdolliset optiolaiteasennukset sisältävät Forssan sairaalan ja Hämeenlinnan pääterveysaseman osalta myös aina vanhan olemassa olevan natiivikuvauslaitteiston purun ja poiston tarjoajan toimesta.

Tarjousten tulee sisältää laitteistojen vaatimat sähkökaapit. Huomioittehan, että sähkökaappien toimitus tulee tapahtua Assi sairaalaan jo Q2 2025.

Natiiviröntgentutkimuksia Assi sairaalassa tehdään kolmella natiivikuvauslaitteella yhteensä noin 27 000 kpl vuosittain, ja näistä tutkimuksista noin puolet ovat päivystyksellisiä. Tutkimuksista valtaosa on erilaisia raajojen kuvauksia (jalkaterät, polvet, lonkka, käden luut, ranne, nilkka jne.) ja noin kolmasosa on thorax-kuvauksia, joista osa myös makuullaan. Loput kuvaukset koostuvat rangan (~5 %), vatsan (~2 %) sekä pään ja kaulan (~2 %) alueen tutkimuksista. Potilaiden ikäjakauma on laaja lähes nollasta sataan vuoteen, joista tyypillisimmät ovat 60-80 vuotiaat. Laitteiden tulee siten soveltua tutkimuksiin monipuolisesti. Lisäksi laitteiden rakenteiden tulee kestää rasitusta, kuten potilaan tukeminen thorax-tutkimuksessa, bucky-pöydän kestävyys ja toiminta sänkypotilaan siirroissa sekä röntgenputken keskittymisen säilyminen hyvänä ja säännöllisenä autopositiota käyttäessä. Autopositio-ominaisuudelta toivotaan rauhallista, mutta itsenäistä liikettä, jolloin työnteko ei katkea automatiikan odottamiseksi.
       
Tarjotuissa laitteistoissa tulee kussakin olla kolme detektoria: 1) langaton (35x43 cm x cm tai vastaava) detektori, jota voi käyttää bucky-pöydässä, 2) langaton tai kiinteä iso (43x43 cm x cm tai vastaava) detektori pystykuvaustelineessä, 3) langaton pieni (24x30 cm x cm tai vastaava) irtodetektori.

Hankinnan ennakoitu arvo on 1 250 00 € kaikille hankittaville laitteille ja optioille (yhteensä 5 laitteistoa, joista 3 on tilaajan optioita), joka perustuu arvioituun hintaan. Tarjouspyynnön hankittavien laitteiden (yhteensä kaksi laitteistoa) budjetti on 500 000 €.

Hankinta toteutetaan avoimena menettelynä. Kyseessä on EU-kynnysarvon ylittävä hankinta.

Tarjouksen hinnoittelu pyydetään seuraavina kokonaisuuksina:
1. Kuvauslaitteet
2. Oheislaitteet
3. Muut lisävarusteet
4. Laitteisto- & ohjelmistopäivitykset elinkaaren aikana
5. Optiot kliinisten tutkimusten laajentamiseksi (ohjelmistot & laitteisto) Optioiden osalta sitovat hinnat kolme ensimmäistä käyttövuotta.


Winner: Sonar Oy
Number of bids: 6